Raimonds Martinovs

Raimonds Martinovs (dzimis 1982. gadā Rīgā) ir latviešu baletdejotājs un horeogrāfs. 

2000. gadā absolvējis Rīgas Horeogrāfijas skolu. 2014. gadā absolvējis Latvijas Mūzikas akadēmiju un ieguvis bakalaura grādu horeogrāfijā.

Kopš 2000. gada ir Latvijas Nacionālā baleta trupā. Ar trupu viesojies vairākās valstīs, tai skaitā Izraēlā, Somijā, Šveicē, Portugālē un Zviedrijā. 2010. gadā sācis strādāt arī par horeogrāfu.

2007. gadā ieguvis Spēlmaņu nakts balvu nominācijā "Gada baleta mākslinieks". 2008. gadā I Starptautiskajā Dienvidāfrikas baleta konkursā ieguvis bronzas medaļu. 2011. gadā kā labākais baleta solists saņēmis Latvijas Gāzes Gada balvu operai.

2024. gadā Latvijas Nacionālajā operā un baletā iestudējis savu pirmo pilna apjoma baletu "Džungļu grāmata". Pirms tam Martinova vadībā tapuši vairāki mazāka formāta baleta darbi, arī "Izstādes gleznas" un "Duets".

 Atsauces 

Kategorija:1982. gadā dzimušie
Kategorija:Rīgā dzimušie
Kategorija:Latviešu baletdejotāji
Kategorija:Latvijas horeogrāfi
Kategorija:Latvijas Mūzikas akadēmijas absolventi